แพทย์ยัน ลูก แม่ปุ๊ก รับสารพิษผ่านการกิน ไม่ได้เกิดจากระบบพันธุกรรม
แพทย์ยืนยัน เด็ก 2 ราย ได้รับสารพิษผ่านการกินเข้าไปในระบบทางเดินอาหาร ไม่ได้เกิดจากระบบพันธุกรรมตามที่ แม่ปุ๊ก อ้าง ขณะที่ โรคเรนินโนม่าห์ ยังไม่มีในประเทศไทยจากกรณีเจ้าหน้าที่ตำรวจ กก.4 บก.ป. นำกำลังเข้าจับกุม น.ส.นิษฐา (สงวนนามสกุล) หรือ แม่ปุ๊ก อายุ 29 ปี ชาว กทม. ผู้ต้องหาตามหมายจับศาลอาญา ข้อหา รับไว้ซึ่งเด็กโดยมีความมุ่งหมายเพื่อเป็นการแสวงหาประโยชน์โดยมิชอบ พยายามฆ่าผู้อื่นโดยไตร่ตรองไว้ก่อน ทำร้ายผู้อื่นจนเป็นเหตุให้ผู้นั้นถึงแก่ความตาย ฉ้อโกงโดยการแสดงตนเป็นคนอื่น ฉ้อโกงประชาชน ได้ที่บ้านพักแห่งหนึ่งภายในซอยเทิดราชัน 13 ถ.เทิดราชัน แขวงสีกัน เขตดอนเมือง กทม. เมื่อวันที่ 18 พ.ค. ที่ผ่านมาล่าสุด วันที่ 24 พ.ค. 2563 ตำรวจกองปราบแถลงการจับกุม นางสาวปุ๊ก หรือ แม่ปุ๊ก ผู้ต้องหาตามหมายจับคดี ฉ้อโกงประชาชน พยายามฆ่าผู้อื่นโดยไตร่ตรองไว้ก่อน รับไว้ซึ่งเด็กโดยมีความมุ่งหมายเพื่อเป็นการแสวงหาประโยชน์โดยมิชอบ ทำร้ายร่างกายผู้อื่นจนเป็นเหตุให้ผู้นั้นถึงแก่ความตาย ฉ้อโกงโดยการแสดงตนเป็นบุคคลอื่นส่วนประเด็นสารพิษที่คาดว่าผู้ต้องหานำมาใช้ วันเข้าตรวจค้นจับกุม ตำรวจพบมีสารต้องสงสัยลักษณะของเหลวบรรจุในขวดแก้ว สีใส ซึ่งขณะนี้อยู่ระหว่างการส่งให้ผู้เชี่ยวชาญด้านสารเคมีตรวจสอบว่าเป็นสารชนิดใด ออกฤทธิ์อย่างใด และได้มาจากแหล่งใด เป็นสารที่ต้องใช้เฉพาะทางหรือไม่ และมีใครเข้ามาเกี่ยวข้องอีกหรือไม่ เพราะผู้ต้องหามีการอ้างว่าเป็นเภสัชกร ซึ่งตำรวจจะขยายผลในประเด็นนี้อีกครั้งว่าเป็นเภสัชกรจริงหรือไม่ทั้งนี้ จากการสอบสวนแพทย์ยืนยันว่าเด็กทั้งสองได้รับสารผ่านทางการกินเข้าไปผ่านระบบทางเดินอาหาร ไม่ได้เกิดจากระบบพันธุกรรม หรือ โรคเรนินโนม่าห์ ตามที่นางสาวปุ๊กอ้าง เพราะโรคนี้แพทย์ยืนยันว่า ไม่พบว่ามีปรากฏในประเทศไทย.
แพทย์ยืนยัน เด็ก 2 ราย ได้รับสารพิษผ่านการกินเข้าไปในระบบทางเดินอาหาร ไม่ได้เกิดจากระบบพันธุกรรมตามที่ แม่ปุ๊ก อ้าง ขณะที่ โรคเรนินโนม่าห์ ยังไม่มีในประเทศไทย 
แม่วางยาลูก,แม่ปุ๊ก,วางยาลูก,รับบริจาค,วางยา,แม่เลี้ยงเดี่ยว,ข่าวทั่วไป